<classify> LONDON,UINGEREZA MPANGOwa Waziri Mkuu Theresa May kuhusu kujiondoakutoka Umoja wa Ulaya EU, maarufu kama Brexit umepata pigo jipya. Halihiyo imekuja baada ya Spika wa Bunge, John Bercow kutangaza kuwa mpango huo hauwezikupigiwa tena kura bungeni, isipokuwa pale utakapofanyiwa marekebisho makubwa. Katikatangazo la kushtukiza juzi jioni, Spika Bercow alisema wabunge hawawezikuupigia kura mpango ule ule walioukataa awali katika msimu huu huu wa Bunge. Akitumiakigezo cha mwaka 1604, Spika Bercow alisema itakuwa kinyume cha sheria kwa Serikalikuwasilisha tena mpango uliokwishapingwa na wabunge. Tangazohilo la Spika Bercow limekuja wakati Serikali ya May inahangaika kuwashawishiwabunge kuukubali mpango huo, ambao tayari wamekwishaupiga chini mara mbili,ikitarajia kuwa ungepigiwa kura tena wiki hii. SpikaBercow alitoa ufafanuzi kuhusu tangazo lake, akisema hataki lichukuliwe kamakauli ya mwisho kuhusu Brexit, bali kama sharti ambalo Serikali inapaswa kulitimiza,ili yeye aweze kuandaa kura ya tatu bungeni kuamua juu ya mpango huo. Waziriwa Brexit, Steve Barclay akijibu tangazo la Spika Bercow alisema hiyoinamaanisha hakutakuwa na upigaji kura leo na hivyo Uingereza itachelewa kidogokuondoka EU. Niuamuzi muhimu ambao bila shaka unahitaji kutazamwa kwa makini. Tutautafakarikwa kina na tutachukua uamuzi ipasavyo, alisema Barclay. Chanzokutoka Serikali ya May kimeliambia Shirika la Habari la Ufaransa AFP, kwambahatua ya Spika Bercow ni ishara kuwa anataka kuchelewesha Brexit kwa mudamrefu, ambapo Bunge litachukua udhibiti wa mchakato mzima likinuia kufikiamakubaliano inayotaka na EU. WaziriMkuu May alitazamia kuwa mpango wake ungeshinda safari hii iwapo ungepigiwakura leo kisha kusafiri kuelekea Brussels, Ubelgiji kuomba kucheleweshwa kwatarehe ya Uingereza kuondoka rasmi EU hadi Juni 30.  <topic>: kimataifa 